#الطريقه_الذهبيه_لدراسة_الانكليزيه_في_السادس الاعدادي
شلون أنجح بالتمهيدي ؟ واخذ درجه حتى أدخل وزاري شوف
أول شي نقسم درجة الانكليزي وندرس ع طور التقسيم شوف وياي التقسيم
القطعه الخارجيه ( 10 درجات )
القطع الاستعيابيه ( 10 درجات )
القطع الادبيه ( 10 درجات )
القواعد ( 30 درجه )
الانشاء ( 20 درجه )
الفراغات ( 10 درجات )
الاملاء..اضافات ومرادفات ( 10درجات )
هسه هذا التقسيم ثابت 👆 كل سنه
شوف الانكليزي ماده حلوة ومضمونه وسهله لان تحفظ انشاء تاخذ 20 نفسه نصا يجي ،تحفظ قطع تاخذ 10 نفسها تجي .. يعني درجته مضمونه
أذا شلون ادرسها ؟ شلون ابسط الماده ؟
#طريقة_الدراسه
نجي مثلا للوحده الاولى مو اقراها من اول كلمه لاخر كلمه هذا خطأ.أخذ الشي الي يفيدني الي بيه درجه واشوفه بالوزاري كدامي
هسه مثلا شبيها الوحده الاولى ؟ بيها مرادفات بيها معاني بيها انشاء بيها قطع بيها قواعد بيها اضافات او اختصارات..
أذا اجيب المرادفات بكل التمارين بالوحده الاولى اكتبهن بورقه اكعد احفظ بس مرادفات لمن اخلصهن..
بعدها اروح للقطع ادرسهن وحدهن اخلصهن ياله اروح لغير موضوع ..
هسه هاي كطريقة دراسة الانكلش 🤗 بعد شلون احصل درجه ؟
نجي #للخبزه و 20 درجه لخاطر هاي العيون 🤓 وهو
#الانشاء
شلون احصل 20 بالانشاء ؟ وهنه هواي 10 .. شوف هنه 5 قطع و 5 أيميلات وبكل دور يجن 2 تجاوب ع واحد .. بس يجي ( قطعه وأيميل ) ماعدا دورين بس أجن فقط ايميلات وفقط قطع .. فشوف هسه ياهنه القطع ؟ وياهنه الايميلات ؟ هسه نزلت صورهن شوفوهن.. اما شقره ؟ راح انطيك بس 6 فقط لا غير تقراهن تلكه واحد منهن بالوزاري كدامك .. فأنته هنا تختار تحفظ أما #قطع أو تحفظ فقط #أيميلات 👏 هسه انته تكول انته مو كولت 6 ؟ شو هسه صارن 5 🤔 اني انطيك السادس حتى انقذك خاف يجي بدور فقط ايميلات او فقط قطع حتى متنخدع
أذا اذا تقره بس القطع الي هنه 5 فأقره وياهن ضروري انتبه ضروري تقره وياهن أنشاء ( رسالة شكوى الى المصرف ) .... حلو ؟ 😐
وأذا اذا تقره الايميلات ال 5 فضروري تدرس وياهن انشاء سادس وهو ( الدراسه اثناء العمل )
#طريقة_دراسة_الانشاء
اول شي أترجم لان الترجمه نصف الحفظ خوما اقره شي مجهول ما اعرفه اذا لازم اترجم السطر او اجيب انشاء مترجم وجاهز..هسه نجي نبلش بأول سطر
اول شي اقراه هيج اشوفه واقراه فد 3 مرات بعدها اقراه شفويا اني ونفسي ع غيب..بعدها اكتبه ع غيب بس سطر او نصف سطر بس اكتبه 3 مرات ع غيب..
بعدها اروح لسطر 2 اسوي نفس الشي بس من اكتبه مو اكتب بس سطر 2 ..لا..اكتب من بداية السطر الاول لحد نهاية سطر 2 ..ومن اروح لسطر 3 اسوي نفس الشي حته بعد أبد ما انساه...
هسه نجي للقطعه الخارجيه .. الي تحصل 10 تلوك لهل الوجه شلون اجاوبها ؟ اكولك اقره ملف اسمه حسين الخفاجي شارح شلون تجاوب القطعه بأسلوب روعه ..
وبعد 🤔 بعد عدنا قطع ادبيه وهنه الكناري والارجوحه .. اذا بكل وحده 15 نقطه فأنته اقره 8 نقاط من كل وحده كافي .. والقطع الاستيعابيه 10 او 8 اقره فد 5 كافي
اما المرادفات والتعاريف والاملاءات يعني اضافات وتحويلات هاي سهله وبيها 10 درجات بسهوله ..
#وبعد ؟
القواعد مشكله بس بيها 30 درجه بس ما راح اكلك اضبطها كولهه وانما اضبط فد 10 او 15 درجه منهن .. هنا ما راح تحتاج مدرس خصوصي لان عندك حل وهو ملزمة #سيف_الشاكر شرحها بتحشيش واسلوب راقي .. اما هاي الملفات وين الكاهن ؟ اني راح انزلهن الك
أني اريدك تقسم الماده وتقراها نفس ماموجوده بالوزاري ما اريدك تقره شي ميجي حتى متضيع وقتك لان انته تريد درجة نجاح فقط حتى تدخل وزاري .. صح لو لا
طبق هاي الطريقه راح تشوف ال 100 بالانكليزي سهله جدا لان انته جزأت الماده وقسمتها فراح تكون سهله..
منقول (رحلة التفوق في السادس) .
الى طلاب الخارجي طريقة دراسة مادة "الانكليزي" والحصول على درجة عالية في السادس
4/ 5Oleh مدونة ملازمنا